Astor Piazzolla
Àstor Piazzolla (Mar del Plata (Argentinn-a), 11 mârso 1921, Bonesaire, 4 lùggio 1992), bandoneonista e compoxitô de tango argentin. Segondo molti specialisti, o l'è stæto o ciù importante muxicista de tango da segonda meitæ do secolo XX.
Vìtta[modìfica | modìfica wikitèsto]
Ciammòu Astor Pantaleón Piazzolla, o l'êa nasciûo da genitoì italien da çittæ de Trani, inta region da Puggia, emigræ in Argentinn-a.
O l'àiva studiòu armonìa e mûxica clascica e contemporannea co-a direttrice d'orchestra françeize Nadia Boulanger, e co-o sêu bandoneon, strumento tippico do tango, o l'à rinnovòu o gennere. O l'è stæto 'na figûa controversa inti confronti di argentìn, tanto muxicalmente comme politticamente.
A sêu mûxica, che lê o definiva comme "mûxica contemporannea de Bonesaire", a l'à avûo consenso primma in Ouròpa e inti Stati Unìi che into sêu pàize, e a l'à rappresentòu 'na vêa revolussion muxicâle drento a-o tango tradiçionâle.
'Sto "nêuvo tango" o l'è diverso da-o gennere originâle perché o dêuvia de dissonanse e di âtri elementi innovativi piggiæ da-o jazz, imparæ da Piazzolla quande o viveiva in America. O l'à ascì introdûto into tango di nêuvi strumenti, comme a chitara elettrica, o flòuto, o sassòfono, strumenti elettrònici e a baterîa jazz (de Tullio De Piscopo), che scin a alloa into stile tradiçionâle n'ean ancon stæti doeuviæ.
I biògrafi afferman ch'o l'agge scrîto circa 3.000 pessi, ma o n'à solo registròu 500. Tra quelli ciù famôxi s'attrêuvan: "Adiós Nonino" (dedicòu a sêu poæ dòppo a sêu morte), "Fuga y Misterio", "Balada para un loco" (Ballâ pe un màtto), e l'operetta "María de Buenos Aires".
Colegaménti esterni[modìfica | modìfica wikitèsto]
- Scîto ofiçiâ d'Astor Piazzolla, [1].
Atri progètti[modìfica | modìfica wikitèsto]
- Wikimedia Commons a contêgne di files in sce Astor Piazzolla
lmo_Latn lij_Latn srd_Latn lij_Latn lij_Latn lij_Latn lij_Latn lij_Latn srd_Latn lij_Latn srd_Latn lij_Latn